**“มาตรฐานและการประกันคุณภาพการดำเนินงานสหกิจศึกษา”**

**ส่วนที่ 1 มาตรฐานสหกิจศึกษาของสถานศึกษา**

สถานศึกษาต้องตรวจสอบกับองค์กรวิชาชีพควบคุมด้วยว่าองค์กรวิชาชีพนั้น ๆนับหน่วยกิต รายวิชาสหกิจศึกษาให้อยู่ในหมวดวิชาเฉพาะด้วยหรือไม่ โดยรายวิชาสหกิจศึกษา**ต้อง**มีจำนวนหน่วยกิตไม่น้อยกว่า 6 หน่วยกิต และสถานศึกษา**ต้อง**มีรายวิชาเตรียมความพร้อมนักศึกษาก่อนไปสหกิจศึกษา หรือ**ต้อง**มีการอบรมเตรียมความพร้อมนักศึกษาก่อนไปสหกิจศึกษาไม่น้อยกว่า 30 ชั่วโมง

**มาตรฐานการเรียนการสอน**

**มาตรฐานขั้นต่ำ**

1) สถานศึกษา**ต้อง**จัดให้มีการปฐมนิเทศนักศึกษาสหกิจศึกษา เพื่อชี้แจงให้นักศึกษาได้รับขัอมูล และมีความรู้ความเข้าใจเกี่ยวกับสหกิจศึกษา

2) สถานศึกษา**ต้อง**มีกระบวนการเตรียมความพร้อมนักศึกษาก่อนไปปฏิบัติสหกิจศึกษาโดยใช้เวลาไม่น้อยกว่า 30 ชั่วโมง

3) สถานศึกษา**ต้อง**กำหนดคุณสมบัติและเงื่อนไขทางวิชาการของนักศึกษาที่สามารถไปปฏิบัติสหกิจศึกษา

4) สถานศึกษา**ต้อง**กำหนดช่วงเวลาที่นักศึกษาปฏิบัติสหกิจศึกษาไม่ต่ำกว่า 16 สัปดาห์อย่างต่อเนื่อง โดยต้องเป็นการปฏิบัติงานเต็มเวลา และไม่สามารถลงทะเบียนเรียนรายวิชาอื่นใดได้ในช่วงปฏิบัติสหกิจศึกษา

5) สถานศึกษา**ต้อง**จัดหางานที่มีลักษณะเป็นโครงงานหรืองานประจำที่ตรงกับสาขาวิชาชีพ และเน้นประสบการณ์การทำงาน

6) สถานศึกษา**ต้อง**เปิดโอกาสให้สถานประกอบการได้คัดเลือกนักศึกษา

7) สถานศึกษา**ต้อง**เปิดโอกาสให้นักศึกษาเลือกสถานประกอบการตามความสมัครใจ

8) สถานศึกษา**ต้อง**ทำความตกลงกับสถานประกอบการให้ทุกตำแหน่งงาน มีค่าตอบแทน และสวัสดิการต่าง ๆ ตามความเหมาะสมและจำเป็นตามลักษณะงาน

9) สถานศึกษา**ต้อง**จัดให้มีการนิเทศของคณาจารย์นิเทศ

10) สถานศึกษา**ต้อง**จัดให้มีการสัมมนาแลกเปลี่ยนความคิดเห็นระหว่างนักศึกษาคณาจารย์นิเทศและคณาจารย์สาขาวิชา

11) กระบวนการประเมินผลการปฏิบัติงานสหกิจศึกษา**ต้อง**ถือว่าเป็นส่วนหนึ่งของระบบการประเมินและวัดผลและเป็นไปตามมาตรฐานของสถานศึกษานั้น ๆ

**มาตรฐานการนิเทศ**

**มาตรฐานขั้นต่ำ**

1) คณาจารย์นิเทศ**ต้อง**มีประสบการณ์การสอนไม่น้อยกว่า 1 ภาคการศึกษา และผ่านการอบรมการนิเทศงานโดยหน่วยงานที่ได้รับการรับรองจาก สกอ.*(ขณะนี้มีเฉพาะหลักสูตรอบรมของสมาคมสหกิจศึกษาไทย)*

2) สถานศึกษา**ต้อง**จัดระบบพี่เลี้ยงให้แก่คณาจารย์นิเทศที่ยังไม่มีประสบการณ์การนิเทศ ทั้งนี้ ตามที่สถานศึกษากำหนด

3) คณาจารย์นิเทศ**ต้อง**เป็นคณาจารย์ประจำสาขาวิชาที่นักศึกษาสังกัดอยู่

4) สถานศึกษา**ต้อง**นัดหมายสถานประกอบการเพื่อให้คณาจารย์นิเทศเข้ามานิเทศนักศึกษา ณ สถานประกอบการ

5) คณาจารย์นิเทศ**ต้อง**ได้รับเอกสารประกอบการนิเทศ อาทิ ลักษณะงาน ประวัตินักศึกษา ฯลฯ ไม่น้อยกว่า 7 วันก่อนกำหนดการนิเทศ

6) คณาจารย์นิเทศ**ต้อง**มีแผนการนิเทศนักศึกษา

7) สถานศึกษา**ต้อง**จัดให้คณาจารย์ในสาขาวิชาไปนิเทศงานขณะนักศึกษาปฏิบัติงานอย่างน้อย 1 ครั้ง โดยเป็นการไปพบนักศึกษา ณ สถานประกอบการ

8) ในการนิเทศ**ต้อง**จัดให้มีการประชุม(พบปะ -หารือ)ระหว่างผู้นิเทศงานกับคณาจารย์นิเทศ นักศึกษากับคณาจารย์นิเทศและประชุมร่วมทั้งสามฝ่าย

9) คณาจารย์นิเทศ**ต้อง**ใช้เวลาในการนิเทศไม่น้อยกว่า 1 ชั่วโมงต่อครั้ง

10) คณาจารย์นิเทศ**ต้อง**ติดตามความก้าวหน้าของนักศึกษาประเมินผลและให้ข้อเสนอแนะแก่นักศึกษาตามความจำเป็นของแต่ละสาขาวิชา

**มาตรฐานนักศึกษา**

***1. คุณสมบัติพื้นฐานของนักศึกษาก่อนไปสหกิจศึกษา***

**มาตรฐานขั้นต่ำ**

1) นักศึกษา**ต้อง**ผ่านเงื่อนไขรายวิชาตามที่สถานศึกษากำหนด

2) นักศึกษา**ต้อง**มีคุณสมบัติที่จะสำเร็จการศึกษาและไม่อยู่ระหว่างการถูกลงโทษทางวินัยโดยให้อยู่ในดุลยพินิจของสถานศึกษา

3) นักศึกษา**ต้อง**เข้าร่วมกิจกรรมเตรียมความพร้อมนักศึกษาก่อนไปปฏิบัติสหกิจศึกษา

***2. กิจกรรมต่าง ๆระหว่างปฏิบัติงาน***

**มาตรฐานขั้นต่ำ**

1) นักศึกษา**ต้อง**บันทึกรายงานการปฏิบัติงานประจำวันหรือประจำสัปดาห์

2) นักศึกษา**ต้อง**ส่งรายงานความก้าวหน้าต่อผู้นิเทศงานและคณาจารย์นิเทศไม่ช้ากว่าสัปดาห์ที่ 10 ของการปฏิบัติงานสหกิจศึกษา

3) นักศึกษา**ต้อง**ส่ง(ร่าง)รายงานฉบับสมบูรณ์ให้คณาจารย์นิเทศและผู้นิเทศงานก่อนเสร็จสิ้นการปฏิบัติงานและ**ต้อง**แก้ไขตามที่คณาจารย์นิเทศและผู้นิเทศงานแนะนำให้เรียบร้อย

4) นักศึกษา**ต้อง**ส่งรายงานฉบับสมบูรณ์ที่ได้รับอนุญาตให้เผยแพร่ได้จากสถานประกอบการให้คณาจารย์นิเทศและผู้นิเทศงาน

***3.คุณภาพรายงานทางวิชาการ***

**มาตรฐานขั้นต่ำ**

1) รายงาน**ต้อง**มีมาตรฐานเช่นเดียวกับรายงานทางวิชาการทั่วไป

***4. การร่วมสัมมนาแลกเปลี่ยนความคิดเห็นระหว่างนักศึกษา***

**มาตรฐานขั้นต่ำ**

1) นักศึกษา**ต้อง**นำเสนอผลการปฏิบัติสหกิจศึกษาในการสัมมนาสหกิจศึกษาระหว่างคณาจารย์นิเทศ

นักศึกษาสหกิจศึกษาและนักศึกษาของแต่ละสาขาวิชาหลังกลับจากปฏิบัติสหกิจศึกษา

**มาตรฐานการวัดและประเมินผล**

**มาตรฐานขั้นต่ำ**

**1) กระบวนการเตรียมความพร้อมให้นักศึกษาก่อนไปสหกิจศึกษา**

***นักศึกษา***

- เวลาเข้ารับการอบรมไม่น้อยกว่าร้อยละ 80

- ผ่านเกณฑ์ตามที่สถานศึกษากำหนด เช่น การสอบ การทำรายงาน

***การดำเนินงาน***

- ความพึงพอใจของนักศึกษาที่เข้ารับการอบรม

- การอบรมมีเนื้อหาที่จำเป็นต่อการพัฒนาทักษะอาชีพ

**2) กระบวนการจัดหางานที่มีลักษณะเป็นโครงงานหรืองานประจำที่เน้นประสบการณ์การทำงาน และตรงกับสาขาวิชา**

***การดำเนินงาน***

- จำนวนงานพอเพียงกับจำนวนนักศึกษา

- ความพึงพอใจของนักศึกษาต่อสถานประกอบการ

**3) กระบวนการรับรองคุณภาพงาน**

***การดำเนินงาน***

- คณาจารย์ประจำสาขาวิชาพิจารณารับรองงานก่อนให้นักศึกษาเลือก

- คณาจารย์ประเมินคุณค่าทางวิชาการของงาน

- งานที่นักศึกษาทำมีประโยชน์ต่อสถานประกอบการ

**4) กระบวนการคัดเลือกและจับคู่ระหว่างนักศึกษาสหกิจศึกษาและสถานประกอบการ**

***การดำเนินงาน***

- นักศึกษาเลือกสถานประกอบการโดยความสมัครใจ

- สถานประกอบการมีโอกาสคัดเลือกนักศึกษา

- ความพึงพอใจของนักศึกษาต่อกระบวนการคัดเลือกและจับคู่

- ความพึงพอใจของสถานประกอบการต่อกระบวนการคัดเลือกและจับคู่

- เมื่อสิ้นสุดการปฏิบัติสหกิจศึกษาสถานศึกษาต้องประเมินความพร้อมของสถานประกอบการ

**5) กระบวนการนิเทศงานสหกิจศึกษา**

***นักศึกษา***

- ความรู้ความสามารถทางวิชาการและการประยุกต์ใช้

- การปรับตัวและปฏิบัติตามกฎระเบียบของสถานประกอบการ

- ความก้าวหน้าของงานเป็นไปตามแผน

- การสื่อสารและการนำเสนอผลงาน

- ความคิดสร้างสรรค์และความสามารถในการทำงานด้วยตนเอง

- การนิเทศงานต้องเป็นส่วนหนึ่งของการวัดและประเมินผลรายวิชาสหกิจศึกษา

***การดำเนินงาน***

- ระยะเวลาที่คณาจารย์นิเทศได้รับเอกสารประกอบการนิเทศ

- มีการติดตามการนิเทศงาน

- ความพึงพอใจของสถานประกอบการต่อกระบวนการติดต่อและประสานงานการนิเทศ

***คุณภาพการนิเทศงานของคณาจารย์นิเทศ***

- เวลาที่คณาจารย์นิเทศใช้เพียงพอตามความจำเป็นของนักศึกษา

- การนิเทศของคณาจารย์นิเทศมีประโยชน์ต่อการปฏิบัติสหกิจศึกษาของนักศึกษา

- การนิเทศของคณาจารย์นิเทศมีประโยชน์ต่อสถานประกอบการ

**6) กระบวนการจัดสัมมนาแลกเปลี่ยนความคิดเห็น**

***นักศึกษา***

- คุณภาพของการนำเสนอผลงาน : ความรู้ทางวิชาการ ทักษะการนำเสนอการตอบคำถาม

- การสัมมนาแลกเปลี่ยนความคิดเห็นต้องเป็นส่วนหนึ่งของการวัดและประเมินผลรายวิชาสหกิจศึกษา

***การดำเนินงาน***

- ร้อยละของคณาจารย์ที่เข้าร่วมการสัมมนาแลกเปลี่ยนความคิดเห็น

**7) กระบวนการประเมินผลการปฏิบัติงานสหกิจศึกษา**

***นักศึกษา***

- ต้องประเมินผลการปฏิบัติงานจากความสามารถในการทำงาน โดยสถานศึกษาต้องชี้แจงรายละเอียดและเกณฑ์ให้นักศึกษาทราบ

- ต้องมีสัดส่วนการประเมินผลของสถานประกอบการไม่น้อยกว่าร้อยละ 50

- ผู้นิเทศงานควรให้ความคิดเห็นต่อจุดเด่นและข้อควรปรับปรุงของนักศึกษา

- นักศึกษาควรประเมินพัฒนาการของตนเองแต่การประเมินนี้ไม่เป็นส่วนหนึ่งของระบบการวัดและประเมินผลของรายวิชาสหกิจศึกษา

***การดำเนินงาน***

- คณาจารย์นิเทศต้องแจ้งข้อมูลการวัดและประเมินผลให้นักศึกษาทราบ

- สถานประกอบการประเมินการประสานงานกับสถานศึกษาในภาพรวม

**ส่วนที่ 2 มาตรฐานสหกิจศึกษาของสถานประกอบการ**

**1. มาตรฐานการบริหารจัดการ**

**1.1 นโยบายและการบริหาร**

**มาตรฐานขั้นต่ำ**

1) มีนโยบายในการสนับสนุนการดำเนินงานสหกิจศึกษา

2) ผู้บริหารให้ความสำคัญต่อการดำเนินงานสหกิจศึกษา

3) บุคลากรที่เกี่ยวข้องตระหนักรู้และเข้าใจเกี่ยวกับหลักการ แนวคิด ตลอดจนประโยชน์ที่สถานประกอบการจะได้รับในการดำเนินงานสหกิจศึกษา

**1.2 การจัดบุคลากร**

**มาตรฐานขั้นต่ำ**

1) จัดให้บุคลากรที่มีหน้าที่เกี่ยวข้องของสถานประกอบการทำหน้าที่ประสานงานด้านสหกิจศึกษา

2) มีผู้นิเทศงานที่มีคุณวุฒิหรือประสบการณ์ตรงตามสาขาวิชาชีพของนักศึกษา

**1.3 การจัดงบประมาณและทรัพยากร**

**มาตรฐานขั้นต่ำ**

1) มีค่าตอบแทนและสวัสดิการในอัตราที่มีความเหมาะสมและจำเป็นตามลักษณะงาน

2) มีอุปกรณ์เครื่องมือเครื่องใช้ที่เหมาะสมสำหรับการปฏิบัติงานของนักศึกษา

3) มีความปลอดภัยต่อการปฏิบัติงานของนักศึกษา

**1.4 การเสนองานสหกิจศึกษาแก่สถานศึกษา**

**มาตรฐานขั้นต่ำ**

1) มีการเสนองานสหกิจศึกษาแก่สถานศึกษาอย่างน้อย 1 ภาคการศึกษาก่อนที่นักศึกษาจะไปปฏิบัติงาน

**1.5 การคัดเลือกนักศึกษาเข้าปฏิบัติงาน**

**มาตรฐานขั้นต่ำ**

1) มีกระบวนการและเกณฑ์การคัดเลือกนักศึกษาเข้าปฏิบัติงาน

**2. มาตรฐานวิชาการ**

**2.1 การเตรียมความพร้อมนักศึกษา**

**มาตรฐานขั้นต่ำ**

1) มีการปฐมนิเทศ สอนงานและจัดให้นักศึกษาได้เห็นภาพรวมการดำเนินการของสถานประกอบการ ตลอดจนกฎระเบียบ ข้อบังคับ

**2.2 การจัดประสบการณ์ให้นักศึกษาในระหว่างการปฏิบัติงาน**

**มาตรฐานขั้นต่ำ**

1) นักศึกษาได้รับการปฏิบัติเสมือนเป็นพนักงานชั่วคราวเต็มเวลาของสถานประกอบการ

2) มีการกำ หนดภาระงาน หรือ หัวข้อโครงงานที่ตรงกับวิชาชีพและประสบการณ์การทำงาน

**3. มาตรฐานผู้นิเทศงาน**

**มาตรฐานขั้นต่ำ**

1) เป็นผู้มีคุณวุฒิไม่ต่ำกว่าระดับปริญญาตรีในสาขาวิชาชีพเดียวกับนักศึกษาหรือใกล้เคียงหรือเป็นผู้มีความชำนาญในสาขาวิชาชีพเดียวกับนักศึกษา

2) มีการให้คำปรึกษาติดตามแนะนำการปฏิบัติงานสหกิจศึกษาของนักศึกษาและประสานงานกับหน่วยงานต่าง ๆภายในสถานประกอบการให้เป็นไปตามวัตถุประสงค์

3) ตรวจสาระรายงานและให้ข้อเสนอแนะในการเขียนรายงานสหกิจศึกษา

4) ประเมินผลการปฏิบัติงานของนักศึกษาและรวบรวมข้อมูลเพื่อนำ เสนอต่อสถานศึกษาและองค์กรของตนเอง

**4. มาตรฐานการวัดและประเมินผล**

**มาตรฐานขั้นต่ำ**

1) มีกระบวนการการตรวจสอบลักษณะงานและคุณภาพงานให้สอดคล้องกับสาขาวิชาชีพของนักศึกษา และเป็นประโยชน์กับสถานประกอบการ

2) มีกระบวนการกำกับดูแลการปฏิบัติงานของนักศึกษา

3) มีกระบวนการให้คำปรึกษาทางวิชาการวิชาชีพ และให้คำแนะนำในการปรับตัวให้เข้ากับการปฏิบัติงาน

4) มีกระบวนการวัดและประเมินผลการปฏิบัติงานของนักศึกษา

5) มีกระบวนการแลกเปลี่ยนเรียนรู้

|  |
| --- |
| **นิยามศัพท์เกี่ยวกับสหกิจศึกษา** |

**สถานศึกษา** หมายความว่า หน่วยงานการศึกษาของรัฐและเอกชนที่มีอำนาจหน้าที่หรือมีวัตถุประสงค์ ในการจัดการศึกษา

**คณาจารย์นิเทศ** หมายความว่า คณาจารย์ประจำในสถานศึกษา ที่ทำหน้าที่ให้คำปรึกษาและนิเทศการปฏิบัติงานสหกิจศึกษาของนักศึกษา

**นักศึกษา** หมายความว่า นิสิต นักศึกษา หรือเรียกชื่ออย่างอื่น ที่กำลังศึกษาในสถานศึกษาระดับอุดมศึกษา

**สถานประกอบการ/องค์กรผู้ใช้บัณฑิต** หมายความว่า องค์กรหรือหน่วยงานของรัฐและเอกชน ที่ร่วมรับผิดชอบดำเนินงานสหกิจศึกษากับสถานศึกษาและรับนักศึกษาสหกิจศึกษาเข้าปฏิบัติงาน

**ผู้นิเทศงาน** หมายความว่า พนักงานของสถานประกอบการที่ทำหน้าที่ที่ปรึกษาดูแลและประเมินผลการปฏิบัติงานสหกิจศึกษาของนักศึกษาในสถานประกอบการ

**มาตรฐานสหกิจศึกษา** หมายความว่า มาตรฐานการจัดสหกิจศึกษาของสถานศึกษาและสถานประกอบการ รวมทั้งการประกันคุณภาพการจัดสหกิจศึกษา

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_